ཀྲུའུ་ཞི་ཞི་ཅིང་ཧྥིང་གིས་ཁ་མཁས་འཛུམ་སྟོན་གྱིས་བོད་མི་རིགས་དང་ཆོས་ལུགས་བཅས་མེད་པར་བཟོ་བའི་ཆེད་དུ་བོད་མི་ཀླད་མེད་ཁོག་སྟོང་སྒྲུབ་ཁང་ལྟ་བུ་བེད་སྤྱད་དེ་ནང་ཆོས་དེ་གུང་ཁྲན་རིང་ལུགས་ཀྱི་བལྟ་གྲུབ་ལ་ཞབས་ཞུ་བའི་ཚད་བཀག་གི་ཆོས་ལུགས་སུ་སྒྱུར་བཞིན་པ་མ་ཟད།ནང་ཆོས་ཀྱི་གཞུང་ལུགས་ལ་སློབ་གཉེར་བྱེད་མཁན་ལ་མཐུན་སྦྱོར་མེད་པའི་ཁར་ན་ཆུང་ཚོར་མིའི་བསམ་སྤྱོད་འདས་པའི་བསླབ་ངན་དང་དམ་དྲག་བཀག་སྡོམ་ཚད་འཛིན་བྱས་ཏེ།སྔ་ཕྱི་བར་གསུམ་དུ་ཆོས་ལུགས་ནི་འཛམ་གླིང་དང་མེས་རྒྱལ།མི་རིགས་དབར་མཐུན་སྒྲིལ་མེད་པར་བཟོ་མཁན་དང་།ལྷག་དོན་མིའི་ཕུགས་བསམ་དང་སྤྱི་ཚོགས་ཡར་རྒྱས་ཀྱི་བཀག་སྡོམ་གྱི་འགག་རྡོ་ཞེས་པའི་ཉེས་མིང་སྣ་ཚོགས་བཏགས་ནས།ཆོས་བྱེད་ཀྱི་དགེ་འདུན་རྣམས་ལ་མཐོང་ཆུང་དང་ལྷག་དོན་སློབ་གཉེར་བའི་དུས་ཚོས་བཙན་འཕྲོག་གིས་འཛམ་གླིང་ལ་ཕན་མེད་ཀྱི་སྒེར་འཛིན་རིང་ལུགས་ཀྱི་ལྟ་གྲུབ་སློབ་སྦྱོང་བྱེད་དུ་བཅུག་ནས་ནང་ཆོས་ཀྱི་ཆུ་ཚད་ལ་ཉམས་ཉེས་གང་ཐུབ་དང་།མི་རིགས་ཀྱི་ན་ཆུང་ཚོ་ལ་ཡང་ནང་ཆོས་ལ་སློབ་སྦྱོང་བྱེད་ཆོག་གི་མ་རེད་ཅེས་སློབ་ཕུག་དང་དེའི་ཁྱིམ་མི་ཚོར་བཀག་འགོག་གནོན་ཤུགས་སོགས་སྤྲད་པ་སོགས་མདོར་ན།བོད་མི་རིགས་དང་དེའི་ཤ་ཁྲག་རུས་གསུམ་ཐིམ་པའི་རྩ་ཆེན་རིག་གཞུང་མེད་པར་བཟོས་ཏེ་ཧིན་མི་རིགས་སུ་བསྒྱུར་བའི་འཆར་གཞི་དང་ལག་བསྟར་བྱེད་དང་བཞིན་བྱེད་ནི་བསམ་ཡོད་ཀུན་གྱིས་ཤེས་གསལ་རེད།དེར་བརྟེན་ཁོའི་གཡོ་ཟོལ་གྱི་གཏམ་སྙམ་དང་བསླུ་བྲིད་ཀྱི་འཛུམ་བག་ལ་རེ་བཅོལ་དང་ཡིད་ཆེས་སུ་མ་བཅངས་པར་རང་དོན་རང་གཅེས་ཀྱིས་རང་མི་རིགས་ཀྱི་ཤ་ཁྲག་རུས་གསུམ་གྱི་བླ་སྲོག་རིག་གཞུང་དང་གོམས་གཤིས།ཆོས་ལུགས་བཅས་ལ་རང་སྲོག་བློས་བཏང་གིས་སྲུང་སྐྱོབ་དང་ཆེ་མཐོང་བྱེད་དགོས།